als_Latn dik_Latn sag_Latn
Të nderuar partnerë afarist, akcionarë dhe të punësuar
HAPËROJMË PËRPARA EDHE NË VITIN 2014
Kaluan tre vite të suksesshme dhe të frytshme nga hyrja e HALKBANK në tregun e Maqedonisë. Që nga dita e parë e themelimit tonë, prioriteti në të gjithë aktivitetet tona është drejtuar në sigurimin e mjeteve dhe resurseve për Maqedoninë produktive. Profitabiliteti dhe sukseset tona operative janë edhe një forcë shtytëse për rritjen dhe zhvillimin e këtij shteti.
Viti 2013 kaloi në çastet e suksesit dhe rritjes për bankën tonë. Banka vazhdoi të investojë në rrjetin e degëve, bazën teknologjike, resurset njerëzore dhe në sferën e përgjegjësisë sociale. Si rezultat të punës së suksesshme dhe efikase, arritëm që fitimin e bankës t'a rrisim gati pesë herë, në krahasim me vitin e kaluar. Përkrahja që vazhdimisht ofrojmë sektorit real, nuk ndaloi as në kohërat më të vështira, me ç'rast krijuam kushte për rritje ekonomike dhe produkte të reja, të cilat në mënyrë të konsiderueshme kontribuan në ekonominë e Republikës së Maqedonisë.
Halkbank me përvojën e saj, vazhdon të mbetet njëra nga bankat kryesore në vend edhe për vitin 2014. Edhe pse janë bërë investime më të mëdha, nëpërmjet menaxhimit efikas të shpenzimeve, banka realizoi fitim prej 2,4 milionë Euro, që paraqet 6,5% nga fitimi i sektorit. Me qëllim të dhënies së përkrahjes më të madhe Tregut bankar të Maqedonisë, Banka ynë amë dhe akcionari kryesor, Halkbank A.S në Turqi vendosi që fitimi të shfrytëzohet për përforcim shtesë të kapitalit të bankës.
Pas nesh lamë një vit në të cilin arritëm t'i përmbushim pritshmëritë e biznes rrethinës më të gjerë në Maqedoni, duke rritur portfolion kredituese të bankës nga 147,4 në 221,4 milionë EUR, respektivisht për 50%. Nga ana tjetër, arritëm edhe sukses të veçantë në pjesën e menaxhimit me kualitet të portfolios kredituese, ku përqindjen e NPL-së e reduktuam nga 3,6% në vitin 2012 në 2,5% në vitin 2013. Kjo është përqindje, në mënyrë të konsiderueshme nën mesataren e sektorit.
Në veçanti dua të theksoj se në sistemin bankar të Republikës së Maqedonisë, në vitin e kaluar kreditimi shënoi neto rritje prej 213 milionë EUR, ku HALKBANK AD Skopje kishte pjesëmarrje kryesore prej 34% nga rritja e përgjithshme me aprovim, respektivisht 74 milionë Euro shtesë për ndërmarrjet dhe qytetarët e Maqedonisë.
Në vitin e kaluar, portfolio e depozitave të bankës vazhdoi të rritet dhe u rrit për 15%, me çka klientët edhe njëherë konfirmuan besimin për bankën tonë.
Rrjeti ynë i degëve u zgjerua me tre degë të reja dhe arriti numrin e përgjithshëm prej 30 degëve. Në vitin 2014, zhvillimi i rrjetit do të vazhdojë me hapjen edhe të tre degëve të reja dhe renovimin e një pjese të atyre egzistuese. Numri i të punësuarve në bankë në vitin 2012 ishte 366 anëtarë, në vitin 2013 u rrit në 377. Pos kësaj, vendosëm sistem të ri të rrugës në karrierë duke investuar në trajnimin dhe zhvillimin e kuadrit tonë. Veçanërisht jemi krenarë se jemi një bankë që paraqesim burim të punësimit.
Në pjesën e kanaleve alternative të distribuimit, suksesi ynë ishte mbresëlënës. Me rritjen e numrit të bankomatëve prej 53 në 69 dhe me rritjen e POS terminaleve prej 1.610 në 3.630, arritëm të jemi më afër klientëve tanë dhe t'ju ofrojmë shërbimet tona në mënyrë më të shpejtë dhe më efikase dhe njëashtu me këtë e rritëm edhe pjesëmarrjen tonë në treg.
Duke marrë parasysh se suksesi i një banke nuk matet vetëm me raportet financiare por edhe me kontributin në sferën sociale, jemi krenarë që u bëmë partnerë dhe sponzorues kryesor të përfaqësueses së basketbollit të Maqedonisë për meshkuj.
Halkbank edhe në vitin 2014, me gjithë përvojën dhe energjinë që e marrim nga klientët tanë, do të shënojë suksese edhe më të mëdha. Me besim dhe me ndihmën e të punësuarve tanë të ndershëm dhe investitorëve do të vazhdojmë me përmbushjen e strategjisë sonë afatgjate, duke synuar drejt sukseseve edhe më të konsiderueshme.
Me respekt,
Nexhdet Pallakçi
Drejtor kryesor ekzekutiv
HALKBANK AD Skopje
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn